ना सीखा तेरे बिन जीना... से दर्शन ने इलुमिनाती नाइट्स में बांधा समां
नासीखातेरे बिन जीना... रंग दे मुझे गेरुआ... मेरी पहली मोहब्बत, मेरी पहली मोहब्बत.... जैसे गीतों पर बाॅलीवुड गायक दर्शन रावल ने सोमवार की शाम पटना के युवाओं को जमकर झुमाया। यह मौका था लेडी स्टीफेंस हॉल में आयोजित सांस्कृतिक कार्यक्रम इलुमिनाती नाइट्स का जिसमें बाॅलीवुड के कई कलाकारों ने अपने गीतों और डांस की प्रस्तुति देकर समां बांध दिया।
दर्शन ने जब गाना शुरु किया तो श्रोताओं का उत्साह चरम पर था। टीवी रियलिटी शो से मशहूर हुए दर्शन की एक झलक पाने और उन्हें सुनने के लिए भारी संख्या में उनके प्रशंसक जुटे थे। कार्यक्रम में उनका इंतजार कर रहे इन प्रशंसकों के बीच उस वक्त खुशी की लहर दौर गई जब वह स्टेज पर आए। कार्यक्रम की शुरुआत में युवा गायक यशस्वी सिंह ने विभिन्न फिल्मी गीतों पर प्रस्तुति देकर सैकड़ों की संख्या में मौजूद श्रोताओं का जम कर मनोरंजन किया वहीं चर्चित एंकर विकास वर्मा ने अपनी शानदार एंकरिंग से श्रोताओं को बांधे रखा। विकास ने अमिताभ बच्चन, अजय देवगन, जगदीप, प्राण, कुलभूषण खरबंदा की मिमिक्री कर लोगों को खूब हंसाया। इसके साथ ही कार्यक्रम में मुंबई ट्रुप्स डांस ग्रुप की ओर से कई फिल्मी गीतों पर रंगारंग डांस पेश किया गया। नए पुराने फिल्मी गीतों पर इस ग्रुप ने डांस कर अपनी प्रस्तुति से लोगों का मन मोहा। इस दौरान बड़ी संख्या में लोग इन कलाकारों को सुनने पहुंचे थे।
lady stephenson
hin_Deva hin_Deva hin_Deva zho_Hans